-Այդ սցենարը, որը հնուց եկող է, նոր չէ, ուղղակի հիմա գնալով ավելի է շեշտվում, հարցի լուծում չէ, պարզապետ պատերազմի մոտեցում է: Եթե մենք Ադրբեջանին զիջենք այդ յոթ շրջանները, դա ոչ թե կամրապնդի խաղաղությունը, այլ կբերի պատերազմի: Որևէ տարածքային զիջում ընդհանրապես ցանկացած հակամարտության մեջ հնարավոր է, եթե կողմերն ունեն փոխադարձ վստահություն: Մենք զիջելու ենք մեր ռեալ անվտանգության կարևորագույն բաղադրիչը՝ տարածքը և դիմացը ստանալու ենք ինչ-որ թղթային պարտավորություն, որը փորձը ցույց է տալիս, որ Ադրբեջանը երբեք չի կատարում: Նախ Ադրբեջանը պետք է իր վարքով ցույց տա, որ ինքը պարտավորություններ կատարող է, միջազգային հանրությունը, մասնավորապես, եռանախագահներն էլ պետք է ցույց տան, որ իրենք կարողանում են վերահսկել կողմերին և պարտադրել նրանց՝ կատարելու սեփական պարտավորութունները, ինչը, ցավոք սրտի, մենք չենք տեսնում, նոր դրանից հետո կարելի է ինչ-որ բան մտածել: Ես սկզբունքորեն դեմ եմ որևէ տարածք հանձնելուն, որովհետև գտնում եմ, որ դա որևէ դրական փոփոխության չի բերի հակամարտության լուծման մեջ, հակառակը, Ադրբեջանին կտանի նոր պատերազմ սանձազերծելու գայթակղությանը: